ועדת הכספים, כנסת 17, פרוטוקול מספר 665, 2008-01-09 09:00

סטס מיסז'ניקוב: בוקר טוב.

סטס מיסז'ניקוב: אני פותח את ישיבת ועדת הכספים בהצעת חוק הסדר ההימורים בספורט (תיקון – שימוש ביתרת הכנסות), התשס"ז-2007, של חברת הכנסת רונית תירוש.

סטס מיסז'ניקוב: זה הדיון השני שאנחנו מקיימים בנושא.

רונית תירוש: מטרת החוק היא שכאשר מועצת ההימורים קובעת העברת סכומים כאלה ואחרים לאגודות הספורט ומועדוני הספורט, לקבוצות עצמן ולספורטאים עצמם, ראוי שמה שהיא קבעה לתת להם על פי אמות המידה שלה, יינתן בהיקף של מאה אחוזים.

רונית תירוש: מה שקורה עד היום הוא שמתוך מאת האחוזים הללו תמיד נגרעו 15 אחוזים לטובת מרכזי הספורט שעשו פעילויות שונות, גם פעילויות אדמיניסטרטיביות מנגנוניות וגם פעילויות – לדבריהם, וכך אני מקבלת את זה – לטובת פיתוח קבוצות חדשות, פיתוח ספורט חובבני וספורט עממי בעיקר, דבר שהוא ראוי מאוד.

רונית תירוש: כאשר אנחנו מדברים על ספורט עממי וחובבני, הדגשים שניתנו – כך אני מקווה וכך זה לדבריהם – ניתנו לקבוצות פריפריאליות וזה דבר בהחלט ראוי וראוי שיימשך.

רונית תירוש: מה שלא היה ראוי בעיני שבעצם זינבו ממאה אחוזים שהוקדשו לקבוצות הספורט השונות על פי כל דין ועל פי כל אמת מידה.

רונית תירוש: לכן חשבתי שבנקודה הזאת ראוי להוריד את זה לאפס אחוזים, דהיינו, שלא ייגרע דבר מהתקציב שהקריטריונים הכתיבו לטובת קבוצות הספורט ואם וכאשר – ואני מקבלת את זה וזה מקובל עלי – קבוצות או מרכזי הספורט או ארגוני הספורט כפי שזה מנוסח בחוק צריכים לעשות פעילות לטובת הפריפריה, לטובת ספורט עממי וחובבני, ראוי שיינתן לזה ערוץ נפרד, ערוץ צבוע לנושא הזה, גלוי על השולחן.

רונית תירוש: לכן הגענו להסכמות יחד עם נציגי מרכזי הספורט וארגוני הספורט שנמצא את התקציב האקוויוולנטי שהוגדר על ידם - אגב, לא בדקתי את זה – שזה בסביבות 4 אחוזים מיתרת ההכנסות.

רונית תירוש: 15 אחוזים מהקבוצות הופכים ל-4 אחוזים מיתרת ההכנסות.

רונית תירוש: אני אומרת שוב שלא בדקתי אבל אני מקבלת דברים כהווייתם מתוך אמונה שאכן זה כך.

שלי יחימוביץ': על זה יש הסכמה?

רונית תירוש: כן.

רונית תירוש: , הם הציעו את זה.

רונית תירוש: אני חושבת שצריך להיות ערוץ נפרד צבוע לנושא הזה.

רונית תירוש: הדבר היחיד שאני רוצה להדגיש בכל הניסוחים כאן – ותכף נעבור על הניסוחים – שכשם שהם הצהירו על המטרה שבעיני היא מוקדשת של תפקיד ארגוני הספורט כלפי הספורט בישראל, שזה באמת לתת תשומת לב לספורט חובבני ועממי, ובתוך כך לקבוצות נשים, לנכים, לכל מי שבעצם לא נהנה מתשומת לב מרבית מטעם מועצת ההימורים.

רונית תירוש: לכן אני רוצה שבאיזשהו אופן יושם בניסוח הדגש הזה שמתוך ארבעת האחוזים לפחות 50 אחוזים מהתקציב הזה באמת יופנה וייצבע לפי כל דין לטובת פיתוח ספורט עממי, חובבני, ספורט נשים, ספורט נכים וכל מה שיעלה כאן כספורט שמחייב איזשהו זרקור מתעדף.

רונית תירוש: 15 אחוזים מהקבוצות שווה ל-4 אחוזים מיתרת ההכנסות.

רונית תירוש: אני אומרת שוב שזה לדבריהם כי אני לא ערכתי את התחשיב.

חיים כץ: נגיד שהם אומרים נכון.

רונית תירוש: אני מסכימה אתך.

רונית תירוש: לא בדקתי את הדברים אבל קיבלתי את דבריהם כפי שהם.

יצחק לארי: מבחינת העובדות זה נכון.

רונית תירוש: נמצאים כאן חברי כנסת שהם חברים קבועים בוועדה והם כמובן יוכלו לסייע לי לבחון את הנושא התקציבי הזה.

רונית תירוש: אני חייבת להעיר אחר כך כמה הערות של מרכז בית"ר שלא יכלו להגיע היום לישיבה.

רונית תירוש: מרכז בית"ר מתיימר לייצג את כלל המרכזים הקטנים.

רונית תירוש: עוצמה ואליצור נמצאים כאן ואני מניחה שהם יאמרו את דעתם, אבל אני רוצה לומר שבגדול ההערות של מרכז בית"ר – של אבנר קופל כמי שאמור לייצג את המרכזים הקטנים, כולל אס"א – היו שלא ייווצר מצב ששוב אנחנו מעבירים את הכסף לארגונים הגדולים, קרי, מכבי והפועל, כאשר הקטנים עלולים להינזק מכך משום שבמסגרת הניסוחים החדשים שניסחנו כאן אמרנו בשים לב למספר הקבוצות והאגודות בהם המרכזים תומכים.

רונית תירוש: המצב העובדתי היום הוא שמרכזי הפועל ומכבי תומכים ביותר אגודות וביותר קבוצות, וכנראה זה גם יימשך לנצח המצב הזה.

רונית תירוש: אם אנחנו אומרים בשים לב למספר האגודות בהם תומכים והם תומכים ביותר אגודות, סביר להניח שמ-4 אחוזים הם יזכו בנתח גדול יותר ולא יאפשר למרכזים הקטנים לפתח את עצמם לתמיכה ביותר אגודות.

רונית תירוש: אני לא יודעת איך עושים את זה כך שנאפשר כאן למרכזים הקטנים גם לפתח את עצמם יותר במובן הזה שהם ייתנו חסות או יתמכו או יגדלו או יפתחו קבוצות חדשות.

רונית תירוש: אני לא יודעת איך עושים את זה בניסוחים ולכן אני אומרת את הדברים כאן כדי שחברי הוועדה יסייעו בידי לנסח את זה כך שזה יבוא לידי ביטוי.

רונית תירוש: עד כאן דבריי באופן כללי.

רונית תירוש: אוסיף דברים כאשר נעבור לניסוחים הספציפיים.

אבשלום וילן: אני חתמתי על הצעת החוק אבל כאן אני רואה משהו אחר לגמרי.

אבשלום וילן: עם כל הכבוד לאבנר קופל, אני לא חתום על הצעתו.

אבשלום וילן: אני חתום על הצעת החוק והבנתי מרונית תירוש שהיה הסדר בין המרכזים, אבל אני רוצה להבין למה הגעתם.

רונית תירוש: אני מבינה שאין לכולם צילום של הנוסח החדש עליו הוסכם.

צבי ורשביאק: אני רוצה לברך פעמיים.

צבי ורשביאק: ראשית, על המקום החדש של ועדת הכספים שהוא בהחלט יפה.

צבי ורשביאק: שנית, ברכה ליושב-ראש הוועדה ולחברת הכנסת רונית תירוש על כך שניסו להגיע להסכמה ולא לכפות.

צבי ורשביאק: אנחנו בהחלט מברכים על כך ומודים.

צבי ורשביאק: לגופו של עניין.

צבי ורשביאק: במדינת ישראל בכל זאת הספורט מתקיים באמצעות מרכזי הספורט.

צבי ורשביאק: גם כאשר הייתה מחשבה שהסיבה היא כספית בלבד, אמרו שכל אגודה תוכל לקבל ממועצת ההימורים את הכסף ישירות, דבר שפעם לא היה כך.

צבי ורשביאק: הסתבר, למרות שבחוק כל אגודה מקבלת ישירות אלא אם היא מבקשת אחרת, ש-98 אחוזים מהאגודות מבקשות לקבל את זה אחרת למרות שכאילו מפסידות 15 אחוזים כי השירותים שהן מקבלות מהשירותים שווה להן את הכסף הזה.

צבי ורשביאק: כפי הנראה המרכזים האלה עדיין שווים משהו.

צבי ורשביאק: המרכזים הם לא בגדלים שווים.

צבי ורשביאק: יש מרכזים שבעבר היו גדולים והיום הם קטנים, כדוגמת בית"ר, יש מרכזים חדשים כמו עוצמה שהולכת וצומחת, יש מרכזים ותיקים כמו אליצור שעבר משבר והתאושש, ויש מכבי והפועל שהם המרכזים הגדולים כאשר הגדול ביניהם מבחינה מספרית הוא הפועל ובהתאם לזה גם אותם 15 אחוזים.

צבי ורשביאק: אם מכבי מקבל 3 מיליון לשנה, הרי הפועל מקבל כ-5 מיליון או קרוב ל-5 מיליון שקלים בשנה ועיני מכבי לא צרה בהם מאחר שיש להם פעילות גדולה יותר ומחויבות גדולה יותר, ולכן הם גם זקוקים ליותר כסף.

צבי ורשביאק: לכן חילוקי הדעות לגבי הקטנים, בהחלט אנחנו בעד, גם הקטנים וגם הגדולים, לשמור על הקטנים ועובדה שכאשר הם היו במשבר עזרו להם והם נשארו.

צבי ורשביאק: אליצור מהווה דוגמה לכך וכך גם בית"ר.

צבי ורשביאק: אנחנו מאמינים שתחרות זה דבר חשוב.

צבי ורשביאק: בהצעת החוק הזאת, במידה ש-4 אחוזים יינתנו בהתאם לפרופורציה, לפעילות של כל גוף, זה הדבר הצודק ביותר.

צבי ורשביאק: קנה המידה, איך יקבלו, הוא בהתאם לניקוד שאוסף את אותן קבוצות של אותו מרכז.

צבי ורשביאק: זה הצודק ביותר, הישר ביותר והנכון ביותר.

צבי ורשביאק: למעט בית"ר, כל המרכזים מסכימים לכך.

צבי ורשביאק: יושבים כאן אליצור ועוצמה.

צבי ורשביאק: אס"א לא יכול היה להגיע אבל הודיע לי שהוא מסכים לכך.

צבי ורשביאק: היחידי שלא מסכים זה בית"ר.

חיים כץ: למה?

צבי ורשביאק: באותה הזדמנות הוא רוצה לקטוף קופון.

חיים כץ: כמה בית"ר מקבל היום?

יצחק לארי: ב-2006 בית"ר קיבל כ-650 אלף שקלים.

אבשלום וילן: ההסכם שמוצג כאן הוא על דעתכם, על דעת כל המרכזים להוציא בית"ר?

צבי ורשביאק: לא.

צבי ורשביאק: ההסכם שמוצג כאן הוא הצעת החוק הישנה.

אבשלום וילן: לא, יש הצעה חדשה.

צבי ורשביאק: אני לא יודע על מה אתם מדברים.

צבי ורשביאק: אני לא יודע איזה נייר אתם מחזיקים.

ניסן סלומינסקי: אנחנו מחזיקים את הנייר הישן.

סטס מיסז'ניקוב: תכף מביאים נוסח מתוקן.

רונית תירוש: אני רוצה לחדד את השינוי המהותי וקצת להפיג את החשדנות.

רונית תירוש: השינוי המהותי הוא בין הנוסח הראשון בו אנחנו מורידים מ-15 אחוזים בהדרגה לכדי 7 אחוזים.

רונית תירוש: אנחנו מבטלים את השיטה הזאת.

רונית תירוש: בסופו של יום אנחנו מורידים את ה-15 אחוזים לאפס אחוז.

רונית תירוש: זה השינוי המהותי.

רונית תירוש: בד בבד, החידוש הוא שאנחנו בסעיף 9(ב)(1) בחוק העיקרי של מועצת ההימורים, במקום סעיף 5 שדיבר על מתן 15 אחוזים, אנחנו משנים את כל הפסקה וכותבים פסקה חדשה לגמרי שאומרת שמיתרת ההכנסות של מועצת ההימורים – יתרה, זה אומר לאחר ניכוי הוצאות של פרסים, של מנגנון, של כל מה שלא קשור לחלוקה לספורט – מהיתרה הזאת 4 אחוזים ילכו ישירות למרכזי הספורט לצורך תמיכה בספורט ובעיקר בספורט עממי-חובבני וכל זאת על פי אמות מידה שיקבע – אני אומרת את זה כאן לא דרך החוק – על ידי ועדת סנדלר.

רונית תירוש: זאת אומרת, זה ייקבע על ידי ועדה.

רונית תירוש: אני אומרת שזאת ועדת סנדלר, אותה ועדה שקובעת כמה לחלק למה.

צבי ורשביאק: על הקטע הזה יש חילוקי דעות.

צבי ורשביאק: ועדת סנדלר קובעת את אמות המידה לקבוצות.

צבי ורשביאק: אם במכבי לקבוצה אחת יש 100 נקודות, לקבוצה שנייה 50 נקודות, לשלישית 70 נקודות, יש לה 220 נקודות.

צבי ורשביאק: להפועל באותה צורה יש 500 נקודות.

צבי ורשביאק: אנחנו טוענים שכבר אמות המידה נקבעו והחלוקה תהיה בהתאם לאמות המידה שנקבעו לקבוצות.

צבי ורשביאק: זה ההגיון.

צבי ורשביאק: אתה מקבל בגין הפעילות שיש לך ולא בגין הפעילות שאולי תהיה לך.

אבשלום וילן: עד היום איקס כסף היה מוקדש לקבוצות ומתוך זה היו יורדים 15 אחוזים.

אבשלום וילן: לפי ההצעה החדשה, אם נאשר אותה היום במליאה, כל מה שמוקדש לקבוצות יעבור לקבוצות ובנוסף לכך 4 אחוזים מהנתח של המועצה להסדר הימורים בספורט יעבור למרכזים, 50 אחוזים מזה לספורט חובבני.

אבשלום וילן: הוויכוח הוא על המפתח, איך יחולק הכסף למרכזים?

רונית תירוש: כן.

רונית תירוש: הוויכוח הוא לא אתי אלא עם בית"ר שטוענת שבצורת החלוקה היום, על פי הנקודות שכרגע ניסה להסביר מר ורשביאק, בעצם הקטנים נפגעים או לא יתאפשר להם לפתח את עצמם יותר כדי לעמוד בקריטריונים.

אבשלום וילן: מה אומר על זה יושב-ראש הוועדה אולימפי?

קריאה: עכשיו הוא מדבר כראש מכבי.

אבשלום וילן: בסדר, אבל אני רוצה לשמוע את דעתו כיושב-ראש הוועד האולימפי ולא כיושב-ראש מכבי.

צבי ורשביאק: אני יודע שצריך לתת בהתאם לפעילות ובהתאם לפוטנציאל שיש להם ולא כל שנה להתחיל לריב בעד מה, למה, אם עשית או לא עשית.

צבי ורשביאק: ועדת סנדלר שקוב את אמות המידה, קובעת מה הייתה הפעילות.

צבי ורשביאק: זה הגוף שיאמר מה הייתה הפעילות ולא מה בעתיד אולי תעשו ואולי לא תעשו.

צבי ורשביאק: יושבים כאן גם אליצור וגם עוצמה והם צריכים להיות כאילו הנפגעים.

צבי ורשביאק: תשמעו אותם.

צבי ורשביאק: אנחנו עשינו סבב בין כל המרכזים, היו דיונים ואנחנו לא מייצגים רק את הפועל ומכבי אלא אנחנו מייצגים את כל המרכזים למעט בית"ר שאני חוזר ואומר - חבל שהם אינם כאן - שבהזדמנות חגיגית זאת אמר שיקטוף קופון.

אבשלום וילן: אני רוצה לברך את חברת הכנסת תירוש.

אבשלום וילן: אני חושב שהחוק הוא מאוד חשוב.

אבשלום וילן: אנחנו צריכים לדאוג שהכסף אכן יגיע לספורט, לקבוצות עצמן, וכאשר הגיעו להסדר לגבי ה-4 אחוזים הנוספים, זאת בהחלט פריצת דרך ואני חושב שזה מאוד חשוב.

אבשלום וילן: הוועדה הזאת מאשרת כל שנה את תקציב המועצה להסדר הימורים בספורט.

סטס מיסז'ניקוב: בשבוע הבא נאשר אותו.

קריאה: בדרך כלל בינואר מאשרים את 2007.

אבשלום וילן: שנת 2007 נגמרה ובינואר תאשר אותה.

אבשלום וילן: זה קורה משום שהכל רווי פוליטיזציה.

אבשלום וילן: ברגע שיש שני שרים שהם צריכים לאשר, בדרך כלל הם רבים.

אבשלום וילן: כל המינויים שם הם מינויים פוליטיים.

אבשלום וילן: זאת פוליטיזציה מסוג שנות ה-50 כאשר הרכיבו את נבחרת ישראל בכדורגל לפי הפועל, מכבי, בית"ר.

אבשלום וילן: אני חושב שאת התקציב צריך לאשר בתחילת השנה ולהוציא את כל הפוליטיזציה.

אבשלום וילן: אני אומר את כל ההקדמה משום שהכסף שמחולק לאגודות לפי קריטריונים מחולק כפי שקובעת ועדה מקצועית שגם היא רוויית פוליטיקה מסוג אחר.

אבשלום וילן: אני מציע לברוח מכל פוליטיקה אפשרית.

אבשלום וילן: לגבי ההצעה שרונית תירוש הביאה כפשרה, אומר יושב-ראש הוועד האולימפי שהיא מקובלת גם על הארגונים הקטנים זולת בית"ר.

אבשלום וילן: אני מזהיר אותנו שהוועדות האלה בתוך המועצה להסדר הימורים בספורט מהוות פוליטיקה מהסוג הקטן ביותר שאנחנו צריכים להעיף אותה לכל הרוחות ולעשות זאת כמה שיותר מהר.

אבשלום וילן: ההצעה כפי שהיא מנוסח כרגע, מחולק מראש לפי פעילות, אני מסכים לה.

שי שני: אני מצטרף לדבריו של צבי ורשביאק ולדבריו של חבר הכנסת וילן.

שי שני: אני באמת חושב שהיה מאמץ, גם בהתערבות של השר בשלב מסוים שגם הוא דחף אותנו להגיע להבנות כי הכי טוב להגיע להבנות.

שי שני: אכן יש כאן מהפכה שאנחנו כמרכזי ספורט – ולשמחתי אני מייצג את המרכז הגדול ביותר – הורדנו כמה דגלים שהיו מאוד מהותיים שניסו להוריד אותם במשך שנים רבות אבל לא הצליחו בכך.

שי שני: אנחנו הסכמנו להתפשר והורדנו את הדגלים האלה שזה הקשר הישיר בין האגודות וה-15 אחוזים שהיינו מקבלים בדרך.

שי שני: באופן חד משמעי אני מצטרף לדבריו של חבר הכנסת וילן .

שי שני: אני חושב שאין מקום שוועדה ציבורית כזאת או אחרת תיכנס לאיזושהי מחלוקת בין המרכזים ותקבע למי מגיע יותר ולמי מגיע פחות.

שי שני: יש אמות מידה שנקבעו והן מאוד ברורות.

שי שני: כלומר, אמות המידה כבר קיימות ולא צריך ללכת לאמות מידה חדשות.

שי שני: לכל קבוצה יש את הנקודות, לכל מרכז יש לו סך הכל נקודות שמתייחסות לקבוצות ששייכות לאותו מרכז ולפי זה הכסף בסופו של דבר יחולק.

שי שני: זאת הצורה הצודקת ביותר והנכונה ביותר.

שי שני: נכון שמי שגדול, יש לו יותר כסף אבל יש לו גם יותר הוצאות והוא משקיע יותר בקבוצות.

חיים כץ: יש לו גם יותר הכנסות.

שי שני: נכון, יש לו יותר הכנסות.

חיים כץ: יש לו יותר הכנסות בצורה בולטת.

שי שני: נכון.

חיים כץ: כשהספורטאי שלי נרשם, אני משלם 50 אלף שקלים עבור כלום אלא רק כדי לרשום.

חיים כץ: מי שיורד לספורטיאדה עם בית מלון, מוכן לתת לי מלון ב-100 שקלים בלילה, אבל אומרים לי לא, אתה לא תרד אלא אתה תשלם 200 שקלים.

חיים כץ: אני בעד לשחק נקי.

שי שני: נחזור לחוק הזה.

חיים כץ: יש כאן חלוקת כסף.

שי שני: זה לא בחוק הזה.

שי שני: זה לא קשור.

שי שני: אני חושב שאם יש הסכמות, פרט לקטע האחרון של הפרוצדורה לגבי איך מחלקים את הכסף, אני באופן אישי, אחרי התייעצות אצלנו, אנחנו בהחלט נתמוך בקידום החוק הזה.

שי שני: כלומר, אנחנו לא מצביעים כאן אבל בהחלט חושבים שחשוב לתמוך בקידום החוק הזה.

שלי יחימוביץ': על מה אין הסכמה?

שי שני: אם החלוקה הולכת לפי ועדה ציבורית שתוקם ותתחיל לדון בזה.

שי שני: זאת פרוצדורה שיכולה להתמשך על פני שנים.

שי שני: הוועדה הזאת הוקמה על ידי השר אופיר פינס כאשר נכנס לתפקידו.

שי שני: עברו שנתיים וחצי ויש כבר כמה פעמים שהודיעו לבג"ץ שהוועדה כבר מסיימת את עבודתה, אבל עדיין היא לא קרובה לפרק הראשון.

שלי יחימוביץ': הוועדה הזאת יורדת ממש לרמת הקבוצות?

שי שני: לא, היא קובעת פופולריות.

שי שני: היא אמורה לקבוע ניקוד לענף הכדורגל ואז זה מתחלק לפי הליגות, כמה נקודות זכות מקבלת כל קבוצה.

שי שני: כל נקודה אחר כך שווה שקלים וזאת הנוסחה שעובדת.

ניסן סלומינסקי: ממי מורכבת הוועדה?

שי שני: ועדה ציבורית בראשה עומד סנדלר.

שי שני: היא מורכבת מאנשי ציבור.

צבי ורשביאק: זאת ועדה ציבורית שכל פעם שבא שר, היא מתחלפת.

שלי יחימוביץ': אתה אומר שאופציה אחת היא באמצעות אותה מועצה ציבורית.

שי שני: זאת הצעתה של חברת הכנסת תירוש אבל אנחנו חושבים שזאת הצעה לא נכונה כי זאת פרוצדורה שתארך שנים והיא גם לא נכונה כי ראשית יש פעילויות שאי אפשר למדוד אותן, ושנית, היום קבועים הקריטריונים בצורה ברורה.

שי שני: כלומר, אם היום קבוצת כדורגל בליגת העל שווה לצורך העניין 1,000 נקודות ובליגה ג' היא שווה 100 נקודות, אנחנו יודעים שבהפועל לצורך העניין יש 30 אלף נקודות כי יש כך וכך קבוצות בכל הליגות שמקבלות שירות, כך שבסך הכל יש לה 30 אלף נקודות.

שי שני: במכבי יש 25 אלף נקודות.

שי שני: סך כל הנקודות ואחר כך החלוקה היא פרופורציונאלית.

שי שני: כלומר, הקריטריון כבר קיים.

שי שני: להמציא היום עוד קריטריון חדש, זאת פרוצדורה שלפי דעתי תתקע את מהות החוק כי זה ייקח שנים עד שבכלל יגיעו לנוסחה איך לעשות את אמות המידה.

שלי יחימוביץ': איך הקריטריון הזה יחיל בסופו את הקבוצות שרונית תירוש מדברת עליהן?

שי שני: אנחנו הצענו הצעה שלפי דעתי היא יותר מתקדמת והיא מדידה.

שי שני: יושב כאן סמנכ"ל המועצה והוא יכול לומר שהיא מדידה.

שי שני: הצענו שהמרכזים, לפחות 50 אחוזים מהיקף פעילותם יהיו לקבוצות עממיות חובבניות.

שי שני: את זה מאוד קל למדוד.

שי שני: הוא יודע שאצלי בהפועל רשומות כך וכך קבוצות בליגה ג' וכך וכך קבוצות בליגה ב' בכדורסל וזה מאוד מדיד שהיקף הפעילות שלי הוא למעלה מ-50 אחוזים בספורט עממי חובבני.

שי שני: אם אני לא אהיה 50 אחוזים, אני אינזק.

שי שני: כלומר, אם אני אתעסק רק בליגת העל, ואני לא אמור לעסוק רק בליגת העל בכדורגל או בכדורסל וממילא אני לא אעמוד באותם 50 אחוזים.

שי שני: ההצעה שלנו אומרת שיינתן לארגוני הספורט שלפחות 50 אחוזים מהיקף פעילותם מיועד לתמיכה וקידום הספורט העממי-חובבני.

שי שני: אלה מדדים שמאוד קל לבדוק אותם ולראות אותם.

נאדיה חילו: זה קריטריון נוסף?

סטס מיסז'ניקוב: זה על פי מה שביקשה יוזמת החוק בתחילת הדיון.

ניסן סלומינסקי: לא, יש כאן הבדל שאנחנו לא שמים לב.

סטס מיסז'ניקוב: לזה אתה מסכים?

שי שני: ודאי.

שי שני: זאת הצעה שלנו.

ניסן סלומינסקי: תסביר לנו מה ההבדל בין שתי ההצעות.

שי שני: ההבדל הוא שאני אומר שאין היום צורך ללכת לוועדה חדשה שתתחיל לבנות קריטריונים.

שי שני: אנחנו אומרים יותר מזה.

שי שני: אנחנו אומרים שאנחנו מסכימים עם חברת הכנסת תירוש שרוב הכסף צריך ללכת לספורט עממי-חובבני.

שי שני: אנחנו מוכנים לקחת על עצמנו מגבלה שלפחות 50 אחוזים מהיקף הפעילות ילכו לזה.

סטס מיסז'ניקוב: מסתבר שאנחנו דנים כאן על משהו שמוסכם על כולם.

שי שני: אם יורד סנדלר, אנחנו מסכימים.

מירי שלו: אני ממרכז עוצמה.

מירי שלו: אנחנו מרכז שהוגדר בתחילת דרכו כא-פוליטי.

מירי שלו: יש לנו מועדונים בענפי ספורט אולימפיים ולא אולימפיים.

מירי שלו: לפי ההצעה אנחנו קיבלנו איזשהו אחוז שהוא נגזרת של סך כל הקבוצות שלנו וממנו תמכנו בקבוצות מעבר להקצבה, ל-85 אחוזים, שמעבירה מועצת ההימורים.

חיים כץ: את יכולה לדבר במספרים מוחלטים במקום באחוזים כדי שנבין כמה ספורטאים יש לכם, כמה כסף קיבלתם, כמה מחולק לכל ספורטאי?

מירי שלו: אין בעיה.

מירי שלו: אני אסביר.

מירי שלו: במרכז עוצמה יש כ-12 אלף ספורטאים בענפי ספורט אולימפיים ולא אולימפיים.

מירי שלו: כל הספורטאים האלה הם תחת 150 אגודות שמתוקצבות בפועל.

מירי שלו: סדר גודל תקציב של כ-7 מיליון שקלים כאשר 15 אחוזים עליהם אנחנו מדברים מהווים מיליון שקלים שמתוכם את מרבית הכסף אנחנו מעבירים לאגודות חזרה.

אבשלום וילן: רובכם יושבים בפריפריה.

אבשלום וילן: נכון?

מירי שלו: רובם בפריפריה אבל יש במרכז.

מירי שלו: יש לנו אגודות ממטולה, אם זה הוקי קרח או החלקה על קרח מטולה, ועד אגודות שנמצאות בעיר אילת.

מירי שלו: מתוך הכספים שמוגדרים למינהלה, אנחנו מחזירים לאגודות אם זה בסיוע בשירותים ואם זה בסיוע בכסף בפועל, אם זה במקדמות, בהלוואות, במענקים, בקרנות שאנחנו נותנים והכל לעידוד הספורט.

מירי שלו: היום האחוזים שלנו הם איזושהי נגזרת שמתוכם אנחנו מעבירים חזרה למועדונים ולספורטאים.

חיים כץ: ומיליון שקלים מספיקים לכם ואתם לא רוצים יותר.

מירי שלו: אנחנו נשמח לקבל עוד.

חיים כץ: הם הסכימו לקבל מיליון שקלים.

חיים כץ: הפועל אמר שמספיק לו, מכבי אמר שמספיק לו.

חיים כץ: מיליון שקלים מספיקים לכם.

מירי שלו: אנחנו נשמח ליותר.

מירי שלו: אנחנו בעצם מרכז הספורט השלישי בגודלו בארץ.

סטס מיסז'ניקוב: אתם יותר גדולים מבית"ר?

מירי שלו: כן.

צבי ורשביאק: בית"ר הוא הכי קטן.

חיים כץ: הוא מקבל 650 אלף שקלים.

חיים כץ: זאת אומרת, בבית"ר צריכים להיות 6,000 ספורטאים ו-75 אגודות, לפי אותו קריטריון של חלוקת כסף כפי שנאמר כאן.

מירי שלו: כפי שציינתי, כמובן שנשמח ליותר, אבל כרגע אנחנו מסתדרים עם מה שיש לנו וכל מה שנקבל מעבר, יחזור בחזרה לספורט.

אבשלום וילן: לעוצמה יש ספורט עממי?

מירי שלו: מבחינתנו כל הספורט הוא ספורט שעונה להגדרה תחרותי.

מירי שלו: לנו יש 40 ענפי ספורט אולימפיים ולא אולימפיים.

מירי שלו: יש לנו גם אגודות בודדות שהן גם בליגות הבכירות, אבל כל היתר הן בגדר מה שעונה להגדרה של ספורט חובבני.

אבשלום וילן: יש ליגות אזוריות במועצות האזוריות?

מירי שלו: לא.

מירי שלו: חד משמעית לא.

יעקב שיאון: גם אליצור מצטרף לדברים שנאמרו כאן על ידי מירי שלו, מר ורשביאק ומר שני.

סטס מיסז'ניקוב: בכמה אתם מתוקצבים?

יעקב שיאון: 15 אחוזים של מרכז אליצור מהווים כ-700 אלף שקלים.

סטס מיסז'ניקוב: זה מספיק לכם?

יעקב שיאון: בהחלט.

יעקב שיאון: מרכז אליצור הוא מרכז יחסית קטן שמממן את עצמו במינימום הוצאות.

חיים כץ: כמה ספורטאים יש לכם?

יעקב שיאון: כ-4,000 עד 5,000 ספורטאים בכל הענפים.

יעקב שיאון: מרכז אליצור מתקיים מתקציב של 700 אלף שקלים כאשר מתוך הסכום הזה הוא מחזיר השנה 10 אחוזים כעידוד לקבוצות חלשות ופתיחת קבוצות חדשות.

יעקב שיאון: כפי שאתם יודעים מרכז אליצור תומך במגזר הדתי-מסורתי ואנחנו בהחלט תומכים בדברים שאמרו מר ורשביאק ומר שני, שאמות המידה יישמרו כפי שהן קבועות היום ושכך ימשיכו.

סטס מיסז'ניקוב: הנטייה של האגודות הקטנות היא הרי להתפתח.

סטס מיסז'ניקוב: איך אתם תעשו זאת עם התקציב המוגבל הזה?

יעקב שיאון: אני חייב לציין שמרכז אליצור, עם מינימום ההוצאות שיש לו היום, מחזיר חלק מהתקציב הזה.

יעקב שיאון: היינו במשבר לא קטן משנת 2000 אבל אנחנו הולכים לכיוון מעלה.

יעקב שיאון: חלק גדול מהתקציב היום מופנה להחזר חובות.

חיים כץ: כמה עובדים יש במנגנון של אליצור?

יעקב שיאון: אחד.

חיים כץ: כמה יש בעוצמה?

מירי שלו: שניים.

חיים כץ: שני מקבלי שכר בעוצמה ואחד באליצור.

ניסן סלומינסקי: באליצור פעם היו 12 אבל הם הצטמצמו לאחד.

חיים כץ: כמה בהפועל מקבלי שכר?

שי שני: 12.

סטס מיסז'ניקוב: אתם יודעים כמה מקבלי שכר יש בבית"ר?

קריאה: אחד.

יעקב שיאון: לאחר שמרכז אליצור יסיים את כל תהליך החזר החובות, אנחנו בהחלט רואים בכספים האלה כשהם מופנים רק לפיתוח ולקידום אגודות וספורטאים.

אבשלום וילן: היו לכם יותר אגודות וספורטאים.

אבשלום וילן: זה הצטמצם ב-15-20 השנים האחרונות?

צבי ורשביאק: הם עברו משבר.

יעקב שיאון: עברנו משבר משנת 1998 עקב האליצוריות שהתקיימו.

יעקב שיאון: מרכז אליצור נכנס למשבר עמוק עם גירעון לא קטן אבל ברוך השם יוצאים ממנו.

אבשלום וילן: מבחינת קבוצות, אני מדבר בעיקר על ההיבט העממי, אתם פרוסים באותו מספר קבוצות שהיה לכם לפני 10-15 שנים?

יעקב שיאון: הצטמצמנו.

יעקב שיאון: הצטמצמנו בפריפריות, בעיקר בדרום, אבל אנחנו בהחלט בתהליך של הקמה מחדש והדברים נעשים ממש בעת הזאת.

רונית תירוש: מקובל עלי שלא נחכה לוועדה ושזה יהיה בהתאם לאמות מידה, אבל נראה לי שהניסוח הזה יקבע את הגודל של המרכזים ואת היקף פעילותם לעולם ועד.

רונית תירוש: אין פה איזה תעדוף למרכזים קטנים.

רונית תירוש: אתה אומר שאתה חוסך מעצמך 10 אחוזים אחרי שסיימת את החובות ומעשרת האחוזים האלה אתה תפתח קבוצות.

רונית תירוש: המשמעות היא שאתה לוקח את זה מהקבוצות הקיימות ונותן להן פחות שירות.

רונית תירוש: אתה גורע מה-10 אחוזים כדי לפתח, ובצדק, קבוצות חדשות כדי לעמוד אחר כך בקריטריונים שבהתאם להיקף הפעילות אתה תקבל בעתיד גם יותר נקודות.

רונית תירוש: זה כאילו אתה סובל זמנית כדי להגדיל את עצמך אבל בזמנית הזה אתה לוקח את הכסף מהקבוצות הקיימות.

רונית תירוש: השירות שלך הוא פחות ב-10 אחוזים.

רונית תירוש: אני לא יודעת איך לנסח כך שיהיה איזשהו פקטור שיאפשר את הפיתוח הזה כי אחרת לעולם אתה תסתובב סביב הזנב של עצמך בהיקף שאתה נמצא בו.

אבשלום וילן: אפשר לומר שלקבוצות קטנות אפשר לתת פקטור של 5 אחוזים תוספת לפעילות.

אבשלום וילן: זאת לא בעיה לנסח את זה כך.

אבשלום וילן: בעבר עסקתי קצת בנושא הזה וגיליתי שלצערי הדיווחים על פעילות יותר מפעם ופעמיים היו בלופים כאשר דיווחו על קבוצות שלא קיימות, גבו עליהן כספים, וכאשר באו לבדוק – לא היה כלום.

אבשלום וילן: כלומר, למטבע הזה יש שני צדדים וצריך מאוד מאוד להיזהר כי היו שם שחיתויות קשות.

רונית תירוש: באותה מידה גם אמות המידה יכולות להתייחס לדיווח שקרי.

קריאה: הבקרה היום היא הרבה יותר משמעותית.

חיים כץ: כמה ספורטאים פעילים בהפועל?

שי שני: אני לא יכול לומר מספר מדויק.

שי שני: רשומות 1,670 קבוצות בליגות הפורמליות, בלי החובבנים.

שי שני: מספר הפעילים הוא לא מדיד.

חיים כץ: יוצא שעוצמה מקבלת כסף בלי שום פרופורציה.

סטס מיסז'ניקוב: אתה אומר שהיא מקבלת יותר מדיי.

חיים כץ: לכן היא מסכימה.

חיים כץ: לעוצמה יש 150 אגודות והיא מקבלת מיליון שקלים.

מירי שלו: אבל לא 150 קבוצות .

מירי שלו: אגודות וקבוצות זה דבר שונה.

חיים כץ: כמה קבוצות יש לך?

חיים כץ: על 12 אלף ספורטאים את מקבלת מיליון שקלים.

חיים כץ: באליצור על 4,000 ספורטאים מקבל 700 אלף שקלים, כך שיש לו מקדם פקטור כאשר על פעילים הוא מקבל יותר ממך.

חיים כץ: אין פה סדר במשחק.

אבשלום וילן: זה לא הולך לפי מספר ספורטאים אלא לפי מספר קבוצות.

סטס מיסז'ניקוב: אתה צריך להכניס גם פקטור לגבי ענפי ספורט.

צבי ורשביאק: חסר לך אמות המידה.

צבי ורשביאק: כאשר ייכנסו אמות המידה, הפרופורציה תסתדר.

אבשלום וילן: את זה לא המציאו היום.

אבשלום וילן: יש לך מספר ספורטאים, יש לך ענפים קטנים.

אבשלום וילן: כמה קלעים יש לך בקבוצה?

אבשלום וילן: כמה שחמטאים יש לך בקבוצה?

קריאה: קלעים זה יקר.

צבי ורשביאק: יש פקטור של עלות – כמה עולה המתקן, כמה עולה לתחזק את המתקן.

צבי ורשביאק: בהחלקה על הקרח יש עלות רק על המתקן שהיא הרבה יותר גבוהה מאשר על הספורטאים.

צבי ורשביאק: יש אמות מידה כאלה שמגדירות את המצב.

סטס מיסז'ניקוב: מישהו מכם יכול להסביר את אמות המידה?

סטס מיסז'ניקוב: מה המשקל?

יצחק לארי: בעיקרון ועדה ציבורית קובעת אמות מידה.

יצחק לארי: היא אומרת לנו כמועצה שאנחנו נחלק על פי קריטריונים שהיא קובעת, ויש שבעה או שמונה קריטריונים.

יצחק לארי: לדוגמה, שכירות בליגה, ענף מועדף, ענף אולימפי או לא אולימפי, פופולריות של אותו ענף, מספר ספורטאים באותו איגוד.

יצחק לארי: את הקריטריונים אנחנו מתרגמים לנקודות.

סטס מיסז'ניקוב: יש טבלה מסודרת?

יצחק לארי: בהחלט.

יצחק לארי: לגבי הנשים, מי שבעיקר ייהנה מזה יהיו קבוצות חדשות.

רונית תירוש: לנכים יש תעדוף באמות המידה?

יצחק לארי: הם מתוקצבים על פי אמות מידה.

יצחק לארי: הוועדה קובעת מראש.

סטס מיסז'ניקוב: אני כבר אומר לכם שלקראת קריאה שנייה ושלישית אנחנו מבקשים טבלה של אמות מידה לפי ענפים, לפי אגודות, לפי הספורטאים וכך הלאה.

סטס מיסז'ניקוב: כל הקריטריונים שציינתם כאן – אולימפי, לא אולימפי, אהוד או לא אהוד.

סטס מיסז'ניקוב: אנחנו מבקשים לקבל את הטבלה הזאת.

אבשלום וילן: צריך לדרוש את זה בשבוע הבא, עת נדון בתקציב המועצה להסדר הימורים בספורט.

אבשלום וילן: בתקציב מופיעים כל הקריטריונים והחלוקות.

סטס מיסז'ניקוב: אנחנו רוצים לראות את הטבלה הזאת ולדעת לפי מה קובעים את הפקטורים האלה.

יצחק לארי: אמות המידה מפורסמות באתר האינטרנט שלנו.

סטס מיסז'ניקוב: אני מבקש ממך להביא את זה לדיון הבא.

סטס מיסז'ניקוב: אתה הרי גם תגיע אלינו בשבוע הבא לאישור התקציב.

אורנה סנדלר-איתן: נתתי עכשיו עותק של אמות המידה לחברת הכנסת רונית תירוש וגם טבלאות ניקוד שהן בעצם תרגום של אמות המידה.

ניסן סלומינסקי: אכן צריך להגדיר בשים לב למספר האגודות.

ניסן סלומינסקי: עכשיו יש לנו את הנוסח ואנחנו מבינים שזה לא אומר משהו לגבי ה-50 אחוזים עליהם דובר כאן.

רונית תירוש: יש לך תוספת.

רונית תירוש: בלילה שי שני הוסיף משהו שמקובל עלי, שיהיה בנוסף לניסוח הזה.

ענת מימון: במהלך הלילה היו כנראה שינויים נוספים.

ענת מימון: אני אסביר את העקרונות ואחר כך ננסח בצורה מדויקת.

ענת מימון: בפסקה (4), במקום "באמצעות ארגון ספורט", יבוא "בדרך אחרת".

ענת מימון: הכוונה היא שגם העברות של הכספים בתמיכה בספורט נשים ובספורט באזורי עדיפות ייעשו לאו דווקא באמצעות הארגונים אלא באמצעות דרך אחרת.

חיים כץ: פריפריה ונשים?

ענת מימון: זה משהו אחר.

ענת מימון: לא דובר להוסיף את זה לסעיף הזה.

רונית תירוש: כתוב פריפריה, ספורט נשים ועדיפות לאומית.

חיים כץ: אם נוסיף שם את ההגדרה של נכים, את חושבת שהמרכזים יתנגדו?

רונית תירוש: אני לא יודעת.

ענת מימון: הנכים הם בתוך אמות המידה.

חיים כץ: את אומרת שאחרי קריאה ראשונה, כאשר יש הסכמה ל-4 אחוזים ויש הסכמה שאין ועדת סנדלר כי לא צריך אותה.

סטס מיסז'ניקוב: יש הסכמה ל-50 אחוזים מתוך ה-4 אחוזים לספורט חובבני ועממי.

חיים כץ: מתוך ה-50 האלה צריך לראות איך מחלקים.

רונית תירוש: לא, בנוסף.

רונית תירוש: אני רוצה להציע 5 אחוזים מהסך הכל.

חיים כץ: 5 אחוזים מהיתרה לנשים, פריפריה, נכים וכל השאר.

רונית תירוש: אלה אמות המידה ואני לא נכנסת לזה.

רונית תירוש: זה שם.

נאדיה חילו: אם מגדירים נשים, פריפריות ונכים, צריך להוסיף גם את המגזר הערבי.

ניסן סלומינסקי: ומה עם המגזר הדתי והמגזר החרדי?

ניסן סלומינסקי: לא תצאי מזה.

רונית תירוש: בהתאם לאמות מידה שנקבעו.

ענת מימון: התיקון השני שאנחנו עושים הוא במקום פסקה (5) הנוכחית שכיום קובעת 15 אחוזים – זה השינוי העיקרי עליו דנו גם קודם – שקבועים היום, אנחנו מחליפים את כל פסקה (5) ואנחנו קובעים:

ענת מימון: התיקון השני שאנחנו עושים הוא במקום פסקה (5) הנוכחית שכיום קובעת 15 אחוזים – זה השינוי העיקרי עליו דנו גם קודם – שקבועים היום, אנחנו מחליפים את כל פסקה (5) ואנחנו קובעים: בניסוח נוסיף 5 אחוזים מתוך ה-4 אחוזים האלה ילכו כדי לתעדף קבוצות קטנות וחדשות.

רונית תירוש: ארגוני ספורט קטנים שיפתחו קבוצות.

צבי ורשביאק: קבוצות ולא ארגונים.

ענת מימון: נוסיף שחמישה אחוזים מתוך ארבעת האחוזים האלה ילכו לתעדוף של ארגוני ספורט אשר מפתחים קבוצות חדשות.

רונית תירוש: בואו ננסח את הדברים נכון.

רונית תירוש: כל הצעת החוק הזאת למדברת על כסף שהולך לארגוני ספורט ולא לקבוצות.

רונית תירוש: אני לא נוגעת בקבוצות.

רונית תירוש: מדובר בארגונים הקטנים כמו בית"ר, אליצור, אס"א ועוצמה שרוצים לפתח את עצמם.

רונית תירוש: ניתן להם תעדוף.

צבי ורשביאק: לא לזה התכוונו.

רונית תירוש: זה דבר שעלה כאן ועכשיו.

רונית תירוש: חבר הכנסת אבשלום וילן הציע את זה.

רונית תירוש: דיברנו על הקושי עליו הצהרתי בהתחלה.

רונית תירוש: הסברתי את הקושי ואמרתי שאני לא יודעת איך לנסח.

רונית תירוש: חבר הכנסת אבשלום וילן הציע ניסוח שנצבע 5 אחוזים מכלל התקצוב הזה לטובת ארגוני ספורט קטנים - זה לא מכבי וזה לא הפועל – כדי שהם יוכלו לפתח את עצמם עם קבוצות נוספות.

רונית תירוש: זאת המשמעות.

רונית תירוש: אפשר להתווכח על זה, אפשר לא להסכים לזה, אפשר לזנוח לרגע את הפוליטיקה בצד ולחשוב לטובת מי זה הולך.

צבי ורשביאק: אנחנו מדברים על 5 אחוזים לפיתוח אגודות קטנות ולא ארגוני ספורט קטנים.

רונית תירוש: מתוך ארבעת האחוזים תפתח את האגודות הקטנות.

רונית תירוש: זה תלוי בך ואתה מחליט.

צבי ורשביאק: אני הבנתי שהכוונה הייתה לקבוע קריטריון.

רונית תירוש: זה משהו חדש שעלה ואני מסבירה אותו שוב.

רונית תירוש: את הקושי העליתי בתחילת הדיון.

רונית תירוש: אותם ארגונים קטנים שלא יצליחו לפתח את עצמם ולגדול ימשיכו לקבע את עצמם במצב הנתון.

צבי ורשביאק: אין הסכמה.

צבי ורשביאק: התווכחנו על זה.

צבי ורשביאק: זה עוד פעם לדחוף את בית"ר מהדלת האחורית.

רונית תירוש: זה לא בית"ר.

רונית תירוש: אפשר לדון בזה.

רונית תירוש: האינטרס של מכבי ברור כאן.

שי שני: אני חושב שזה לא נכון כי אין שום הגיון בזה, אבל מעבר לזה, גם אם קובעים איזשהו סכום, חמישה אחוזים מאיזשהו סכום, אני חושב שצריך, לפני שקובעים, לדעת איך הוא יחולק.

שי שני: כלומר, אני חושב שיש כאן אמירה.

שי שני: בית"ר העלו איזושהי בעיה שגם אליצור, גם אס"א וגם עוצמה אומרים שאין עם זה שום בעיה.

שי שני: כדי לפתח את האגודות, חמשת האחוזים האלה לא יביאו את בית"ר לגודל של מכבי או של הפועל.

רונית תירוש: נכון.

רונית תירוש: כדי להרגיע את הרוחות אני אציע שהדיון בסעיף החדש הזה לא יידון היום אלא נדון בזה לקראת הקריאה הבאה, אז יהיה גם נציג של בית"ר שיציג את עצמו.

שלי יחימוביץ': על פי איזה קריטריונים?

רונית תירוש: אני לא רוצה לקבוע אבל אפשר לקבוע על פי גודלם.

רונית תירוש: זאת אומרת, אם אליצור יותר גדולים מבית"ר, הם יקבלו.

קריאה: על מה אנחנו מצביעים?

חיים כץ: על החלפת ה-15 אחוזים ב-4 אחוזים שזה אותו כסף ועל הורדת ועדת סנדלר.

בוריס ברמן: אני מייצג אגודה קטנה ששלחה ספורטאית לאולימפיאדה ובאולימפיאדה הזאת אני מקווה שיהיו לנו שלושה ספורטאים.

בוריס ברמן: מכל הארץ יהיו 20-30 ספורטאים ומהאגודה הקטנה שלי יהיו שלושה ספורטאים.

בוריס ברמן: האגודה נקראת אגודת עמוס – עמותת ספורטאים עולים – כאשר בכל הארץ יש 700 ספורטאים, כולם חברי נבחרת ישראל, יש קבוצת הוקי קרח שהיא אלופת אירופה ואלופת ישראל, יש ספורטאים בבית ספר הישגי, בית ספר למצוינות בהיאבקות ומדובר בחברים מאוד טובים שמייצגים את המדינה.

בוריס ברמן: אני רוצה להודות למרכז הפועל משום שבזכותו אני קיים.

בוריס ברמן: אנחנו מקבלים ממרכז הפועל 70 אלף שקלים בשנה וזה הסכום שאנחנו מקבלים באופן רשמי.

חיים כץ: בעמותה הזאת יש מישהו שעובד בשכר?

בוריס ברמן: לא.

בוריס ברמן: מאמנים מקבלים משכורת.

בוריס ברמן: אין לנו מנכ"ל.

רונית תירוש: אין מנגנון.

חיים כץ: כמה מאמנים יש לכם?

בוריס ברמן: עשרה מאמנים.

חיים כץ: זאת אומרת, כל אחד מקבל 700 שקלים בחודש.

בוריס ברמן: מה פתאום?

חיים כץ: מאיפה נכנס כסף?

בוריס ברמן: אני לא מקצוען.

בוריס ברמן: אני בסך הכל דוקטור לפסיכולוגיה בספורט ואתם כאן כולם מקצוענים ומבינים איך בנוי הספורט ואיך הוא עובד.

בוריס ברמן: אני יושב כאן שעה ולא שמעתי מילה לעניין.

בוריס ברמן: אני אומר לכם שבזכות המרכזים – מרכזי ספורט כמו הפועל, מכבי, הייתי פעם במכבי וברחתי משם – אנחנו קיימים.

בוריס ברמן: שי עוזר לנו.

בוריס ברמן: עכשיו אני צריך להוציא ספורטאים למבדקים לקראת התחרויות באולימפיאדה.

בוריס ברמן: יש לנו סניפים בחיפה, בקריות, בנתניה, בלוד וברמלה.

בוריס ברמן: אנחנו עובדים במעגל סגור.

בוריס ברמן: קשה לנו כי יש הרבה ילדים ממשפחות חלשות, חד-הוריות, משפחות עולים חדשים.

בוריס ברמן: הספורטאית שהייתה באולימפיאדה היא ישראלית תימניה.

בוריס ברמן: אני אומר שבלי מרכזים כמו הפועל ומכבי אנחנו לא יכולים להתקיים ואלה ענפים אולימפיים בהם יש דרישות אחרות.

חיים כץ: מה ההוצאות השנתיות שלך?

בוריס ברמן: 370 אלף שקלים.

חיים כץ: זאת אומרת, הפועל נותן לך 20 אחוזים.

חיים כץ: כ-80 אחוזים אתה מגייס לבד.

בוריס ברמן: גם משרד הקליטה עוזר לי.

חיים כץ: 640 אלף שקלים עולה לך להפעיל את 700 הספורטאים האלה.

בוריס ברמן: מה פתאום?

בוריס ברמן: יש גם השתתפות עצמית של הילדים, אבל הם לא משלמים 300 שקלים אלא משלמים 100 שקלים.

בוריס ברמן: אני לא יכול לקחת ממשפחות חלשות סכום גבוה כי אין להן.

בוריס ברמן: אם יש כאלה שהם מוכשרים, הם בכלל לא משלמים עבור הפעילות.

בוריס ברמן: אני פועל במקלטים.

בוריס ברמן: תבוא ללוד, אתה יודע שזאת עיר לתפארת, ותראה מה קורה.

בוריס ברמן: מועדון היאבקות ששי יודע שהוא הטוב ביותר בארץ אבל הוא פועל במקלט.

שי שני: הבעיה היא שבמדינת ישראל התקציב לספורט של אזרח הוא 10 שקלים בשנה.

שי שני: מדינת ישראל נותנת 10 שקלים לספורט לאזרח לשנה.

אורנה סנדלר-איתן: אני היועצת המשפטית של המועצה להסדר ההימורים בספורט.

אורנה סנדלר-איתן: מאחר שבנוסח שאני מבינה שעומדים להצביע עליו לא ירדנו לפרטים, רציתי להפנות את תשומת הלב שההגדרה של ספורט עממי חובבני עדיין נדרשת.

רונית תירוש: יש לנו את זה בסעיף הבא.

אורנה סנדלר-איתן: לכן התוקף יהיה רק לאחר מכן.

ענת מימון: זאת בדיוק התוספת הנוספת.

אורנה סנדלר-איתן: למען הסר ספק, אין שום קשר ביני לבין יעקב סנדלר.

ענת מימון: אנחנו מצביעים על הנוסח האומר: "סכום של 4 אחוזים הולך לחלוקה ותמיכה בארגוני ספורט שלפחות 50 אחוזים מהיקף פעילותם מיועד לתמיכה וקידום הספורט העממי-חובבני.

ענת מימון: התמיכה תהיה בהתאם לאמות מידה שנקבעו לאגודות ומועדונים המסונפים לארגוני הספורט.

ענת מימון: לעניין זה – ספורט עממי-חובבני, כפי שיקבע השר בתקנות".

ענת מימון: חשוב שנחליט לגבי התחילה.

ענת מימון: אני מפנה את השאלה למועצה, האם החל משנת 2008 אפשר יהיה.

אורנה סנדלר-איתן: לא, בוודאי שלא.

יצחק לארי: אנחנו לא יכולים לעבוד באמצע שנת תקציב.

יצחק לארי: אנחנו עובדים על פי תקציב שאושר במליאה והוגש לשרים.

רונית תירוש: אני רוצה שהתחולה של החוק תהיה ב-2008.

יצחק לארי: ב-2008 הוגש תקציב למליאת המועצה ולשרים הנוגעים בדבר.

רונית תירוש: אני מבקש שתמצא לי פתרון איך זה יבוא לידי ביטוי ב-2008, ואפילו במחצית השנייה.

יצחק לארי: זה בלתי אפשרי.

סטס מיסז'ניקוב: אתה רוצה רטרואקטיבית מ-2007 שאנחנו נאשר לך את התקציב ואז תוכל לדעת?

יצחק לארי: ב-2007, אתם מאשרים תקציב כאשר אנחנו עובדים על 1 חלקי 12 לפי 2006 ועל פי הניקוד שנקבע בתקציב הזה ב-2007.

סטס מיסז'ניקוב: אנחנו נאשר לך בשבוע הבא את תקציב 2007.

סטס מיסז'ניקוב: אם החוק הזה יהיה רטרואקטיבית, זה יעזור לך?

יצחק לארי: לא.

יצחק לארי: ממש לא.

יצחק לארי: ב-2007 אנחנו עובדים על פי החוק הישן.

יצחק לארי: אני אומר שזה יהיה ב-2009.

יצחק לארי: זה משנה את כל התעדוף של כל גופי הספורט בארץ, של כולם ללא יוצא מן הכלל.

אורנה סנדלר-איתן: כל עוד לא הוגדרו התקנות, לא ניתנה הגדרה בתקנות למונח ספורט עממי-חובבני, איך המועצה, עם כל הכבוד, תגדיר מי הם המרכזים?

ענת מימון: כרגע אנחנו מצביעים על תחולה ב-2009 ובלבד שיותקנו התקנות.

ענת מימון: תחילתו של החוק ב-2009 ובלבד שיותקנו התקנות.

סטס מיסז'ניקוב: אנחנו מכינים את הצעת החוק הזאת לקריאה ראשונה.

סטס מיסז'ניקוב: מי בעד ההצעה עם התיקונים הנדרשים?

סטס מיסז'ניקוב: ה צ ב ע ה אושר פה אחד תודה רבה.